**Приложение ООП НОО 2.2.2.3.**

 **Чулацам**

1. Довзийтаран кехат……………………………………………………………………………3
2. Нохчийн мотт предмет 1аморан жам1аш……………………………………………….5
3. Нохчийн мотт предметан материально-технически кхачояран хьокъехь хьехамаш……7
4. Тематически планировани………………………………………9

Нохчийн мотт.

ДОВЗИЙТАРАН КЕХАТ

 **Веданан № 1 йолчу юккъерчу юкъарадешаран ишколан 1-4 классашна** лерина йолу дешаран предметан «Нохчийн мотт» программа х1оттийна хIокху документийн бух тIехь:

* **Веданан № 1** йолчу юккъерчу юкъарадешаран ишколан юьхьанцарчу классашна лерина йолу программа
* юьхьанцара юкъарадешаран федеральни пачхьалкхан дешаран стандарт
* Юкъара дешаран а, коьрта юкъара дешаран а пачхьалкхан программа
* Э.Х.Эдиловн Нохчийн меттан юьхьанцарчу классашна лерина герггарчу хьесапехь йолу программа, Нохчийн Республикин дешаран а, 1илманан а министерствос магийна йолу.
* Юьхьанцара юкъарадешаран школа - мехала, керла, жоьпаллин мур бу беран дахарехь: х1окху школехь д1адолало диллина долу дешар, кхузахь шорло цуьнан гонахарчу дахарца йолу юкъаметтигаш, хийцало юкъараллин дарж а, ша -шена вовзийта оьшуш хилар а совдолу. Т1аьхьа хиндолчу дерриге а дешаран бух кхуллу юьхьанцарчу школашкахь. Юьхьанцарчу школехь нохчийн матто, кхечу предметаша санна, меттан 1илманан декъехь шен маь1ница а йоккха меттиг д1алоцу. Цуьнан дешарца а, кхетамца кхиорехь а доккха маь1на ду.

Маттах лаьцна хаарш, барта а, йозанан а къамелан хаамаш караберзорца дешархойн таро хуьлу кхийолу дешаран предметаш а кхиамца 1амо, цуьнца цхьаьна гонахарчу дахарх дозуш долу шайн хаарш шордан.

«Школана хьалха лаьтта декхарш кхочушдарехь 1аламат доккха маь1на ду ненан меттан, х1унда аьлча школо болх оцу маттахь д1аболорца караерзайо беро дахарехь гулйина а ненан маттахь билгалйолуш йолу а хьекъалан хазна. Оцу кийчачу буха т1ехь школо д1ах1оттабо ша кхид1а а бен болу болх, аьлча а, дуьненах лаьцна болу берийн кхетам алсам а боккху, уьш г1иллакх-оьздангалла йолуш кхиорехь а, царна дешар 1аморехь а дерриге а декхарш кхочуш а до.

Вайн школашкара дешархой юкъараллин пайдечу къинхьегамна а, нохчийн къоман беркате т1аьхье хинйолчу кепара а кечбаран декхарца цхьаьна царна нохчийн меттан хаамаш балар доккха маь1на долуш ду.

Юьхьанцарчу муьрехь ненан мотт хьехаран коьрта декхар ду къамелан г1уллакхан цхьадолу тайпанаш 1амор (кьамеле ладог1аррий, цунах кхетаррий; вистхила 1аморрий; дешаррий, йозий). Цул сов, оцу муьрехь ондда бух кхолла беза ненан маттахь вовшашца т1екаре хила хаарна, иза берашна хьехаран а, кхетош-кхиоран а коьрта г1ирс хилар хаийтарна.

Цуьнца цхьаьна кхийолчу дешаран предметийн санна, не­нан матто юьхьанцарчу муьрехь кхочушдан деза цхьадолу мехала юкъара г1уллакхаш а:

- дешархойн 1аламах а, юкъараллих а долу хааршший, 1илманан юьхьанцара кхетаммий кхиор;

* логически а, васт х1отторан а ойла кхиор;
* къинхьегаме а, цуьнца цхьаьна дешаре а болу лаам кхиор;
* лакхарчу классашкахь кхиамца деша бераш кечдар;
* гонахарчу дахарца йолу юкъаметтиг а, нахе йолу нийса дог-ойла а кхетош-кхиор[[1]](#footnote-1).

Программин бухе ехкина х1ара принципаш:

* уьйран принцип, къамел кхиоран декъехь дешархой т1екаре хила 1амор шегара лоьхуш йолу;
* кхетамаллин принцип, мотт 1аморца доьзнарг кхетам болуш 1амор лоьхуш йолу.

Программо маттаца дозург практически карадерзо дезарг къастийна ца 1аш, меттан хиламаш, цара маттехь д1алоцучу меттиге хьаьжжина, хьалха-т1аьхьа уьш караберзор а тидаме эцна.

Нохчийн мотт 1аморехь дешархойн дешнийн барам совбаккхар а ду мехала. Жигара шех олуш болу дешнийн барам х1ора классехь билгалбеш тидаме эцнарг х1ара ду: оцу барамехь дешнаш берийн лексикехь хилахь, цара таро лур ю царна х1ора денна йоза - дешар 1аморан декъехь т1екаре хила. Юьхьанцарчу классийн дешархойн лексикийн барам 3000 гергга дош хила деза, царах 600 дош карадерзадо цара 1-чу классехь, 700-шолг1ачу классехь, 800-3-чу классехь, 850-4-чу классехь. Хьехархочо шен лаамехь церан барам совбоккхуш х1ора классехь юкъадало тарло кхин а 50-70 дош.

И дешнаш жигара карадерзор д1ахьо церан лексически цхьа маь1наш хилар а довзуьйтуш, омонимаш, синонимаш, антонимаш йовзийтарца, дешхьалхенийн, суффиксийн г1оьнца цхьана орамах керла дешнаш кхолларца.

Дешархошна бовзуьйту дешан фонетически, морфологически х1оттам, цара 1амадо коьрта къамелан дакъош а, церан грамматически категореш а, предложенехь оцу къамелан дакъоша кхочушден синтаксически г1уллакх а. Лексически а, грамматически декъехь дешнаш карадерзор деа шарахь д1ахьо.

Грамматически а, орфографически а материал программи юкъа ялийна х1ора т1ейог1учу классехь т1етт1а шоръяран, к1аргъяран, чолхеяккхаран хьесапехь.

Массо а кепара мотт 1аморан а, къамел кхиоран а г1уллакх кхочушдина самукъанечу, еша дог дог1учу тексташна а, упражненешна а т1ехь.

Программехь коьрта меттиг д1алоцу т1екаре хила 1аморан карадерзораш, шардарш кхиоран балхо. Барта къамел кхиор хила деза дешархойн коьртачу тидамехь уьш еша а, яздан а 1емачу хенахь а, грамматикех болу хаамаш царна бовзуьйтуш а, йозаелла тексташ х1иттош а, упражненеш кхочушъеш а.

Х1ора урокехь берийн дистхилар алссам хила деза: хаттарш деш, царна жоьпаш луш, шайх лаьцна дуьйцуш, вовшашца къамел деш, хьехархочуьнца юкъаметтиг лелош, ешначун чулацам юха схьабуьйцуш.

Дешан маь1ни т1ехь а, аларна, нийсаяздарна а т1ехь бен болх биллина беш хилар мехала ду. Билгалйинчу темина, суьртах, бинчу тидамех, кинох лаьцна шайна еллачу кепаца а, шаьш а дийцаран, хаттаран, айдаран, т1едожоран предложенеш, тексташ, диалогаш х1итто 1амо деза бераш.

Юьхьанцарчу школехь нохчийн мотт 1аморан 1алашонаш:

* т1екаре хила дезаран, йоза-дешар кхид1а а 1амо дезаран 1алашонца нохчийн мотт караберзор;
* къамелдаран хьуьнарш кхиор, нохчийн маттахь вовшашца т1екаре лело хаар;
* нохчийн меттан лексикех, фонетикех, грамматикех болу т1еххулара хаамаш караберзор;

- ладог1а, вистхила, шен маттахь еша, яздан хаар карадерзор;

- Нохчийн Республикин пачхьалкхан нохчийн матте шовкъ кхоллар, шен къоман культурин дакъа иза хиларе терра.

Дешаран планехь нохчийн матто д1алоцу меттиг

Юьханцарчу ишколан белхан программи тIехь Нохчийн мотт хьеха билгалдина 372 сахьт:

 1-чу классехь 99 сахьт,кIирнах 3 сахьт (33 белхан кIира)

2-чу классехь 102 сахьт, кIирнах 3 сахьт (34 белхан кIира)

3-чу классехь 102 сахьт, кIирнах 3 сахьт (34 белхан кIира)

4-чу классехь 102 сахьт, кIирнах 3 сахьт (34 белхан кIира)

Белхан программа лерина 102 сахьтана мот шарахь, кIирнах 3 сахьт, 33 белхан кIира.

Дешаран предмет 1аморан жам1аш

Юьхьанцара школа чекхъяьккхинчу дешархочуьнгахь нохчийн меттан программа караерзоран декъехь хила деза хаарш:

-нохчийн мотт пачхьалкхан мотт а, иза уьйран а, гонахара дахар довзаран а г1ирс хиларх кхеташ хилар;

-школан а, юкъараллин а дахарехь нохчийн меттан хаарех пайда эца хьуьнар хилар;

- нохчийн мотт къоман культурин а, синъоьздангаллин а мехаллийн цхьа т1ег1а лара дезарх кхеташ хилар;

-тайп-тайпанчу хьелашкахь шен нийсархошца а, баккхийчаьрца а юкъаметтигаш лело хаар карадерзор, мехалчу х1умнашка а, синъоьздангаллин мехаллашка а экаме хила везарх кхеташ хилар.

Дешаран предметан чулацаман мехаллин аг1онаш:

 Юьхьанцара школа чекхъяьккхинчу дешархойн программа караерзийча хила деза жам1аш:

- дешархой синъоьздангаллин мехаллаш евзаш, къоман г1иллакх-оьздангаллин баххаш т1ехь кхиъна хилар;

* доьзалан дахар девзаш хилар;
* къоман культура а, бусулба дин а девзаш хилар;

- Росси пачхьалкхан гражданин ша вуйла хууш хилар;

- синъоьздангаллин мехаллаш кхиор дешархойн коьртачу г1уллакхашна т1е дахар: урокийн, урокел арахьарчу а, юкъараллин пайдечу а.

Юьхьанцарчу школехь нохчийн мотт 1аморан метапредметни жам1аш:

-хезаш долу къамел цхьатера т1елацар ( баккхийчара а, шен нийсархоша а олург, берийн радиопередачашкахь, аудиозаписашкахь, кхечу хаамийн технологийн кепашкахь хезарг);

-дешнаш, дешдакъош, аьзнаш, аьзнийн цхьаьнакхетарш, предложенеш ала а, х1итто а карадирзина хилар;

-билгалйинчу темина диалог х1отто, даьржина а, доцца хаттаршна жоьпаш дала а, диалог д1айоло а, чекхъяккха дог дар карадирзина хилар;

- кечам бина а, боцуш а, кхеташ, сиха къастош ешар, текст йоцца а, хоржуш а юха схьайийцар карадирзина хилар;

-хьехархочун г1оьнца а, ша а, орфографически а, пунктуационни а бакъонаш ларъеш талламан а, 1аморан а кепара белхаш кхочушбан хаар карадирзина хилар;

-ша язбина белхаш талла а, нохчийн маттах шен долчу хааршна вукху предметашца дустарца анализ ян а хаар карадирзина хилар;

- нохчийн меттан чулацаме хьаьжжина юьхьанцарчу дешаран материальни а, хаамийн а гонахехь болх бан хаар карадирзина хилар;

-школехь а, школал арахьа а нийсархошка а, баккхийчаьрга а вистхила хаар карадирзина хилар.

Юьхьанцарчу школехь нохчийн мотт 1аморан предметни жам1аш:

-ладог1а хууш хилар: дуьйцучун чулацамах а кхеташ, къамел хазаран хьесапехь т1елацар;

- нохчийн меттан фонетически система евзаш хила езар: мукъа а, мукъаза а элпаш а, аьзнаш а къасто, дешнаш дакъошка декъа а, аьзнаш ала а хууш хилар;

-шен меттан доцу (т1еэцначу дешнашкахь бен ца лела) аьзнаш а, аьзнийн цхьаьнакхетарш а довза а, нийса схьаала а хууш хилар;

- дешнаш, церан грамматически форманаш а евзаш, уьш муха кхоллаелла а, царах предложенеш вовшахтаса а, къамелехь пайда эца а хууш хилар;

-нийсаяздаран бакъонаш евзаш хилар: доккха элп, дешдакъошца дош сехьадаккхар, сацаран хьаьркаш;

-карадирзинчу хаарех дешаран а, вовшашца йолчу юкъаметтигашкахь а пайда эца хууш хила везар: диалог д1аяхьа, хаттаршна жоьпаш дала, евзаш йолчу лексикин бараме хьаьжжина, шегара хаттарш х1итто, текст юхасхьайийца, суьрташка хьовсуш предложенеш, тайп-тайпанчу теманашна билгалйинчу тематически кепашца йоцца монологически тексташ х1итто хууш хилар (чолхе доцу суртх1оттор, дийцар, ойлаяр);

-хезаш а, шен дагахь а, къастош а еша къаьстина предложенеш а, тексташ а цхьаьна, хууш хилар;

-текст дакъошка екъа а, царна ц1ерш тахка а, план х1отто а, т1едахкарш т1едуза а, т1еяздан а, х1уманийн, суьртан куц-кеп довзийта а хууш хилар;

-мотт къоман культурин цхьа дакъа а, уьйран г1ирс а, пачхьалкхан мотт а хиларх кхеташ хилар.

Юкъарадешаран юьхьанцарчу дешаран нохчийн меттан предметан чулацам

Программехь «Нохчийн мотт» предметан чулацам билгалбина дешаран декъан т1ег1анашка хьаьжжина.

2-4 -чуй классашкахь цхьаьнадог1уш (комплексно) къамел кхиор, грамматикин а, орфографин а пропедевтически курс.

3-чу классехь кхул хьалхарчу классашкахь барта а, йозанан а къамел кхиоран декъехь карадерзийна хаарш шордеш, к1аргдеш болх кхид1а а д1ахьо. Берийн тидам къамелехь хандешнех, билгалдешнех, лач дожаршкахь ц1ердешнех пайдаэцарна т1е берзабо. 3-чу классехь меттан лингвистически, культурни кхетамашна т1еберзабо. 1амийнчу материала т1ехь юкъара маь1на до: ц1ердашах, билгалдашах, ц1ерметдашах, хандашах, дешт1аьхьенах юкъара кхетам ло. Оьрсийн маттахь род ю, хандешнаш яххьашца а хийцало. Вайн маттахь ц1ердешнийн кхо класс ю (божарийн, зударийн, кхийолу). Церан предлогаш ю, вайн - дешт1аьхьенаш. Х1ара а, меттан кхин а башхаллаш тидаме эца езар ю. Нийсаяздаран бакъонийн а, царах нийса пайда эцаран буха т1ехь кхоллало дешархочун йозанан, шех нийса олуш долу къамел. Цу декъехь алсам тидам т1ебохуьйту 1аморан сочиненешна а (ши х1ума юстарца йовзийтар, суртх1отторан кепехь дийцар), 1аморан декъера изложенешна а.

Комплексно къамел кхиоро шена чулоцу:

-школехь а, школал арахьарчу дахарехь а т1екареш д1акхехьа оьшучу барамехь ладог1а а, къамел дан а, еша а, яздан а карадирзина хилар;

-юьхьанцара школа чекхъяьккхича кхид1а а деша таро лучу кепара а, вовшашка парг1ат бистхила аьтто беш а болу дешнийн барам дешархочун хазнехь хилар;

-къамелан диалогически кеп практически карайирзина хилар (къамел дар, къамелаца къовсам д1абахьар); дешар т1ехь а, юкъарчу декъехь къамелехь оьздангалла ларъян хаар: салам-маршалла хаттар, 1одикаяр, баркалла алар, дехар дар;

-монологически къамелан т1еххулара форманаш карайирзина хилар: бинчу балхах лаьцна барта жам1 дар, цхьана билггалчу теманах лаьцна шена хетарг алар, планан а, хаттарийн буха т1ехь шен тексташ кхоллар;

-дешархойн къамел дан хааран хьуьнарш кхиор, шен маттахь вистхила а, вовшашца къамеле вала а хаар, кхид1а деша хьуьнар хилар;

-нохчийн мотт дуьнене болу хьежам совбаккхарехь а, кхечу культурашца з1е тасаран оьшуш болу г1ирс хилла д1ах1отта безаш хиларх кхетар.

Барта къамел кхиъна а, ешар карадирзина хиларал сов, дешархойн йозанан къамел, цуьнан хат1 карадерзоран хаарш а хила деза.

Юьхьанцарчу классашкахь йоза яздан 1аморан декхар дешархошкахь х1ара карадерзораш, шардарш кхиор ду:

- нохчийн дешнаш, дешнийн цхьаьнакхетарш, предложенеш, яккхий йоцу йозаелла тексташ т1ера нийса схьаязъян хаар;

-ладог1арца орфографически а, пунктуационни а бакъонаш ларъярца текст нийса д1аязъян хаар;

-шен дозаделла йозанан къамел кхиъна хилар (хаттаршна жоьпаш дала, 1аморан изложенеш а, сочиненеш язъян хаар).

Йозанан белхаш кхочушбеш тидаме эца деза иштта х1ора беран каллиграфически кхачамбацарш а: элпан д1асатаь1на хилар, цуьнан лекхалла а, шоралла а, сизал арадалар, элпан сурт талхийна хилар и д1. кх. а. Цу 1алашонца тетрадаш т1ехь элпийн хила ма-еззара йолу кепаш яла еза, церан вукху элпашца хоттадалар муха хила деза а гойтуш (1-чу классехь х1ора дешархочун тетрадаш т1ехь, 2-4 классашкахь- хаьржина).

Ц1енаяздаран урокашкахь кхочушбечу белхан барам 1-чу классехь 1 мог1анал лахара хила ца беза, 2-чу классехь- 3 мог1анал, 3-4 классашкахь- 3мог1анал.

Йоза яздан 1аморан г1уллакх чекхдолу дозуш долу къамел кхиоран хаарш, шардарш карадирзинчул т1аьхьа. Йозанан къамел кхиор 1-чу классехь дуьйна хаддаза д1адахьа деза тайп-тайпана кечамбаран упражненеш кхочушъярца. И упражненеш т1ехьажийна хила еза предложенеш нийса х1итто а, билггала, оьшшуш долу дешнаш далорца шен ойланаш йоцца, кхеташ а, царна юкъара бахьанин а, т1аьхьалонан уьйрийн кхетам луш, яло хаарна а.

Талламан диктантийн, 1аморан изложенийн, сочиненийн дешнийн барам 1-4 классашкахь школан тайпане хьаьжжина, хийцалуш хила беза, амма юккъерчу хьесапехь иштта хила тарло:

|  |  |  |  |  |
| --- | --- | --- | --- | --- |
| Белхан тайпа | 1-ра класс | 2-г1а класс | 3-г1а класс | 4-г1а класс |
| диктант | 5-25 | 25-30 | 35-40 | 60-65 |
| изложени | - | 25-30 | 55-65 | 80-90 |
| сочинени | - | 20-30 | 40-50 | 70-80 |

1аморан а, талламан йозанан белхашна (хаттаршна жоьпаш, изложени, сочинени, диктант и д1. кх. а.) билгалдо к1ирнах 1 сахьт. И сахьт нохчийн маттана (грамматика, ешар) леринчу сахьташна юккъера схьаоьцуш ду. Изложенеш а, сочиненеш а 1аморан кепара хила еза. Бакъду, 4 классехь 1 талламан изложени язйойту. Изложенийн, сочиненийн тематика еххачу хенахь йовзийтинчу лексически темица йог1уш хила еза.

Нохчийн мотт 1аморехь кхиамаш хир бу, нагахь санна оьрсийн маттахь дешархоша карадерзийнчу хааршна т1етевжаш 1амош белахь. Масала, цхьатерачу грамматико-орфографически хиламех пайдаэцарца (аз, элп, мукъа, мукъаза аз боху кхетамаш; доккха элп; дош сехьадаккхар; предложених, дешдекъах, дашах болу кхетамаш и д1. кх. а.). Цара г1о дийр ду кхиамца материал караерзорехь а.

Тематически планашкахь нохчийн мотт кхаа декъехь балийна бу: хьалхарчу декъехь теоретически хаамашца йозаелла теманаш а, ситуацеш а ю; шолг1ачу декъехь хьалхарчу пунктехь билгалйинчу темица йозаелла маттах лаьцна коьчал ю; кхоалг1ачу декъехь дешархочо кхочушден г1уллакхаш ду довзуьйтуш.

**Нохчийн мотт предметан материально-технически кхачояран хьокъехь хьехамаш.**

Кечамбаран мур (барта)

1. Коммуникативни г1уллакхаш кхиорца доьзна хаарш карадерзорна коьчал

Вовшашца йолу юкъаметтигаш д1акхехьаран теманаш, хьелаш. Алсам пайда оьцу тема-доьзал, 1ер-дахар, дешаран, дешархочун, хьехархочун юкъаметтигаш. Х1ора муьрана тема билгалйо гонахарчу дахарна юкъара хиламаш билгалбахархьама. И бахьана долуш кхоллаяла тарло текст 1амочу маттехь. Бакъду, кхоллалучу хьелашка хьаьжжина теманаш кегийчу теманашка екъаяла а тарло, уьш а х1ора муьрехь шайн башхаллаш йолуш хир ю. Масала, юьхьанца алсам пайда оьцург ловзаран кепара тема елахь, мотт караберзарца доьзна и теманаш дешаран, х1ума довзаран декъаца а йоьзна хир ю т1аьхьа.

2. Меттан материал, теманашца а, хьелашца йозаелларш, меттан т1ег1анашца билгалйина ю: лексика, фонетика, грамматика.

Лексически цхьааллаш караерзор шен-шен муьрехь д1ахьо, 1амош йолчу темига а, хьелашка а хьаьжжина.

Фонетика йовзийтар алсам шайх пайда оьцучу къамелан аьзнаш довзийтарца а, царах дешдакъош а, дешнаш а кхолларца гайтина. Нийсаяздаран пропедевтически курс ялийна йоза-дешар 1аморан декъехь. Цул т1аьхьа и курс систематически хуьлий д1ах1утту.

Грамматика йовзийтина типовой шайх олучу конструкцешца а (къамелан кепаш), царна беллачу кхетамашца а: дешархошна карайирзина хила еза грамматически кепаш.

3. Текстийн коьчал.

Х1ума довзаран а, 1ер-дахаран а, ловзаран а кепара дешар 1аморан тексташ. Исбаьхьаллин тексташ (стихаш, туьйранаш, дийцарш) 1амийнчу темица а, хьелашца а йозаелла йолу.

4. Культура кхиоран декъехула йолу коьчал:
-тайпа, тукхам;

-ц1е, ден ц1е;

-нохчийн а, т1еэцна а ц1ерш;

- тайп-тайпанчу къаьмнийн ловзарш.

Йоза-дешар 1амор

1. Коммуникативни г1уллакхаш кхиорца доьзна хаарш карадерзорна коьчал

Вовшашца йолу юкъаметтигаш д1акхехьаран теманаш: доьзал, 1ер-дахар, 1илманан (берана самукъане а, пайден а хир йолчу кепара), ловзаран.

Теманаш: Школа. Доьзал. 1алам (ораматаш, дийнаташ). Стоьмаш, хасстоьмаш. Деза денош. Вина (йина) де (сан, сан гергарчеран, доттаг1ийн). Даймохк. Г1ала. Юрт. Вайн Республика, вайн мохк.

2. Маттаца доьзна хаарш кхиоран коьчал.

Лексика: дош, цуьнан маь1на. 1амош йолчу теманашца дозаделла дешнаш карладахар а, жигарадахар а.

Фонетика а, орфоэпи а: аз хазарца къастор, мукъанаш, мукъазнаш, къоранаш, зевненаш нийса алар а, яздар а. Т1еэцначу дешнашкахь бен ца лела элпаш билгалдар.

Грамматика: дожарийн маь1на; къамелан дакъош; предложенеш: цхьанах1оттаман, шинах1оттаман (кху кепара: ц1ердош +билгалдош+ хандош); диалогически цхьааллаш: хаам -хаттар - ж оп.

Текстаца йозаелла коьчал

1аморан тексташ 1ер-дахаран кепара. 1амош йолчу теманашца йог1у дешаран, х1ума довзаран тексташ. 1амош йолчу теманашца йог1у дийцаран кепара исбахьаллин тексташ (стихаш, туьйранаш, дийцарш).

4. Культура кхиоран декъехула йолу коьчал:

* х1ума юуш лело деза г1иллакх;
* чохь, арахь лело деза г1иллакх;
* ц1ахь кхобу дийнаташ (тайп-тайпанчу къаьмнийн);
* ц1ахь кхобучу хьайбанашна а, дийнаташна а техкина ц1ерш.

Барта а, йозанан а къамел кхиор.

1. Коммуникативни г1уллакхаш кхиорца доьзна хаарш карадерзорна коьчал

Вовшашца йолу юкъаметтигаш д1акхехьаран теманаш: ловзаран, 1ер-дахаран, дешаран.

Теманаш: Ц1а. Доьзал. Вовшийн довзар. Школа: урок, перемена, каникулаш. Адам а, могушалла а. Дийнан хан, шеран хан, беттийн ц1ерш. Туьканахь, школан буфетехь, нохчийн къоман даарш. Транспорт. Туька: эцар, мах д1абалар. Хьуна хазахетарг.

2. Маттаца доьзна хаарш кхиорна лерина коьчал.

1амочу темица доьзна долу дешнаш карладахар а, жигарадахар а. Т1еэцначу дешнашкахь бен ца лела аьзнаш: ф, ы, ё, щ.

Грамматика: х1окху дешнашца йолу (мегар ду, мегар дац) предложенеш, цхьанатайпанарчу меженашца йолу предложенеш. Диалогически цхьааллаш: хаам-хаттар-хаам, хаттар-жоп-хаттар.

Дилогически кепара х1ума довзийтарх лаьцна йолу 1аморан тексташ, 1амочу темица дог1учу туьйранашна а, берийн произведенешна т1ера а дакъош.

4. Культура кхиоран декъехула йолу коьчал:

-типологически гергара долу нохчийн, оьрсийн туьйранаш;

- вайн къоман сувенираш;

-Россин къаьмнийн деза денош;

-нохчийн къоман даарш;

-Россин халкъийн г1иллакхаш а, ламасташ а.

Комплексно къамел кхиор. Грамматикин а, орфографин а пропедевтически курс.

1. Коммуникативни г1уллакхаш кхиорца доьзна хаарш карадерзорна коьчал

Вовшашца йолу юкъаметтигаш д1акхехьаран теманаш: 1ер-дахаран, дешаран, 1илманан-х1ума довзийтаран, социальни.

Теманаш: шеран хенаш (аьхке, гуьйре, 1а, б1аьсте). Нохчийн поэташ а яздархой, дукхаеза книга, халкъан туьйранаш. Космонавтика. Культурехь, 1илманехь, техникехь баьхна кхиамаш. Толаман де.

2. Маттаца доьзна хаарш кхиоран коьчал.

1-3-чуй классашкахь фонетикехула, морфологехула, грамматикехула карадерзийна хаарш, шардарш жигарадахар. Синонимех, антонимех болу кхетам. Къамелан дакъош: ц1ердешнийн легарш; хандешан билгалза кеп, хенаш; билгалдешнийн дожар; яххьийн ц1ерметдешнаш, куцдешнаш, масаллин, рог1аллин терахьдешнаш. Предложенин цхьанатайпанара меженаш. Чолхе предложени (ткъа, амма, делахь а) хуттургашца.

Графика: элпийн ц1ерш, доккха элп адамийн, г1аланийн ц1ерашкахь. Орфографи. Пунктуаци. Къамел кхиор: диалогехь дакъалаца а, доцца монологически аларш а, чолхе йоцу йозанан тексташ а х1итто а, орфографически, пунктуационни а бакъонаш ларъеш яздан а хаар. Юьхьанцарчу школехь дешна волуш кхид1а а деша кийча волуш кхиийна хилар.

3. Культура кхиоран декъехула йолу коьчал:

-нохчийн ц1ерш, фамилеш;

-нохчийн къоман ловзарш а, ловзоргаш а;

-нохчийн берийн эшарш;

-нохчийн халкъан деза денош, ламасташ, г1иллакхаш;

-нохчийн къоман даарш.

 Тематически планировани 1 классан.

|  |  |  |
| --- | --- | --- |
| **Разделан ц1е:** | **Сахьт**  | **Коьрта кхетамашший,хааршший.** |
| **1.Абатал хьалхара мур.** | ***11*** | Берашна 1емар ду хьехархочун г1оьнца халонаш эшо, йозанан кхиамаш баха. Берашна 1емар ду шайн белхан мах хадо. 1емар ду кхачамбацарийн бахьнаш ган , уьш нисдан. Хуур ду кхиамаш бовза , царех пайдаэца. Берашна 1емар ду хьехархочуьн хаттарша жоьпаш дала, шайна оьшург хатта. Берийн вовшашца а уьйр тасалур ю.Берийн кхуьур ду тидаме хилар, ойлаяр. Берашна евзар ю мог1анийн башхаллаш (белхан мог1а , г1оьнна мог1а). Алсамбер бу орфографически кхиамаш, синхаамаш. Кхуьур ю йозанан хазалла , нийсалла.Берашна евзар ю термин «дош».Берашна евзар ю элпийн меженаш. 1емар ду и меженаш тайп-тайпанчу элпашках ганБерийн лаам хир бу шайн йоза хазачу эшарехь д1адахьа. Нохчийн матте безам хир бу.Берашна евзар тептаран башхаллаш, 1емар ду мог1анаш довза (белхан мог1а, г1оьнна мог1анаш). Берашна 1емар ду элпийн меженаш язъян –дехий ,доций сизаш яздан.Берашна 1емар ду хьехархочун г1оьнца халонаш эшо, йозанан кхиамаш баха. Берашна 1емар ду шайн белхан мах хадо. 1емар ду кхачамбацарийн бахьнаш ган , уьш нисдан. Хуур ду кхиамаш бовза , царех пайдаэца.Берашна 1емар ду хьехархочун хаттаршна дуьззина , доца жоьпаш дала. 1емар ду шайна оьшург хатта.берашна 1емар зорбанан а , йозанан а элпаш вовшех къасто. Хуур ду йозанан элпаш шина кепара хилар (мог1анан а , даккхий а). Термин «аз» довзийтар.Берашна девзар ду йозанан жима а , доккха а элпаш а,А . 1емар ду элпаш а,А язданБерашна девзар ду йозанан жима а , доккха а элпаш у,У . 1емар ду элпаш у,У яздан.Берашна девзар ду йозанан жима а , доккха а элпаш о,О . 1емар ду элпаш о,О язданБерашна девзар ду йозанан жима а , доккха а элпаш и,И 1емар ду уьш нийса а ,хаза а язданБерашна 1емар ду шайн болх лерина бан. Хазаниг ган а , и тидаме а лоцуш, каллиграфи хаза тоян 1емар ду. |
| **2.Абатан мур.** | 43 | Берашна 1емар ду шайн белхан план х1отто , цуьнан рог1алла а ларъеш , кхиамаш баха. Берашна хуур ду шайн кхиамаш бовза , царех шайна хетарг д1аала, кхачамбацарш нисдан.Берашна 1емар ду хьехархочун хаттаршна дуьззина а , доца а жоьпаш дала. Хуур ду вовшашца г1иллакхехь дистхила , накъосташна хетарг лерамца т1еэца. Шайна хетарг , масалашца т1еч1аг1дан. Берийн алсамдер ду тидаме хилар , ойлаяр. Берашна девзар ду керла дош. Гергара маь1на долу дешнаш лаха 1емар ду берашна.Берашна девзар ду йозанан жима а , доккха а элпаш л,Л. 1емар ду уьш нийса а ,хаза а язданБерашна девзар ду йозанан жима а , доккха а элпаш м , М. 1емар ду уьш нийса а ,хаза а яздан.Берашна девзар ду йозанан жима а , доккха а элпаш с , С. 1емар ду уьш нийса а ,хаза а язданБерашна девзар ду йозанан жима а , доккха а элпаш р , Р. 1емар ду уьш нийса а ,хаза а язданБерашна девзар ду йозанан жима а , доккха а элпаш х, Х. 1емар ду уьш нийса а ,хаза а яздан.Берашна девзар ду йозанан жима а , доккха а элпаш б ,Б . 1емар ду уьш нийса а ,хаза а яздан.Берашна девзар ду йозанан жима а , доккха а элпаш д ,Д . 1емар ду уьш нийса а ,хаза а яздан.ІІ чийрик 15 сахьт Берашна девзар ду йозанан жима а , доккха а элпаш е , Е; н,Н .1емар ду уьш нийса а ,хаза а язданБерашна девзар ду йозанан жима а , доккха а элпаш т , Т . 1емар ду уьш нийса а ,хаза а язданБерашна девзар ду йозанан жима а , доккха а элп а в , В . 1емар ду уьш нийса а ,хаза а яздан.Берашна кхин девзар ду йозанан жима а , доккха а элп а з , З. 1емар ду уьш нийса а ,хаза а яздан.Берашна девзар ду йозанан жима а , доккха а элп а й ,Й. 1емар ду уьш нийса а ,хаза а язданБерашна девзар ду йозанан жима а , доккха а элп а к , К. 1емар ду уьш нийса а ,хаза а язданБерашна девзар ду йозанан жима а , доккха а элп а п , П. 1емар ду уьш нийса а ,хаза а язданБерашна девзар ду йозанан жима а , доккха а элп а э , Э. 1емар ду уьш нийса а ,хаза а язданБерашна девзар ду йозанан жима а , доккха а элп а ш Ш. 1емар ду уьш нийса а ,хаза а язданБерашна девзар ду йозанан жима а , доккха а элп а ц , Ц . 1емар ду уьш нийса а ,хаза а язданБерашна девзар ду йозанан жима а , доккха а элп а I , I . 1емар ду уьш нийса а ,хаза а яздан.Берашна девзар ду йозанан элп ь . 1емар ду и нийса а ,хаза а яздан.Берашна девзар ду йозанан элп ъ . 1емар ду и нийса а ,хаза а яздан. Бераша т1еч1аг1дийр ду 1амийнаргБерашна девзар ду йозанан жима а , доккха а элпаш хь , Хь Берашна девзар ду йозанан жима а , доккха а элпаш кх , Кх. къ , Къ 1емар ду элпаш кх , Кх къ , Къ нийса а ,хаза а язданБерашна девзар ду йозанан жимий а , доккхий а элпаш а г , Г г1 , Г1 . 1емар ду уьш нийса а ,хаза а яздан.Берашна девзар ду йозанан жимий а , доккхий а элпаш а аь , Аь оь , Оь . 1емар ду уьш нийса а ,хаза а язданБерашна девзар ду йозанан жима а , доккха а элп а уь , Уь . Берашна девзар ду йозанан жима а , доккха а элпаш а ч , Ч ч1 , Ч1. 1емар ду уьш нийса а ,хаза а дешдакъошкахь а , дешнашкахь а язданБерашна девзар ду йозанан жима а , доккха а элп а т1 , Т1. 1емар ду уьш нийса а ,хаза а дешдакъошкахь а , дешнашкахь а язданБерашна девзар ду йозанан жима а , доккха а элпаш а ж,Ж, х1,Х1 1емар ду уьш нийса а ,хаза а дешдакъошкахь а , дешнашкахь а яздан.Берашна девзар ду йозанан жима а , доккха а элп а к1 , К1. Берашна девзар ду йозанан жима а , доккха а элп а ю,Ю. юь,Юь 1емар ду уьш нийса а ,хаза а дешнашкахь яздан.Берашна девзар ду йозанан жима а , доккха а элп а я,Я,. яь,Яь 1емар ду уьш нийса а ,хаза а Берашна девзар ду йозанан жима а , доккха а элпаш а ц1 , Ц1 1емар ду уьш нийса а ,хаза а дешнашкахь а язданІVчийрик 15 сахьт 1 диктант, 1 т1ерасхьаязъярБерашна девзар ду йоза-нан жима а , доккха а элпаш п1 , П1 1емар ду уьш нийса а ,хаза дешнашкахь а язданБерашна девзар ду йозанан жима а , доккха а элп а ф , Ф . 1емар ду уьш нийса а ,хаза а яздан.Берашна девзар ду йозанан жима а , доккха а элп а ё,Ё. 1емар ду уьш нийса а ,хаза а дешнашкахь язданБерашна 1емар ду йозанан жима а , доккха а элп а щ,Щ. язданБерашна девзар ду йозанан элп ыБераша карла дохур ду 1амийна элпаш. |
| 3 ***Абатал т1аьхьара мур .*** | 10 | берашна 1емар ду хьехархочун г1оьнца халонаш эшо, йозанан кхиамаш баха. Берашна 1емар ду шайн белхан мах хадо. 1емар ду кхачамбацарийн бахьнаш ган , уьш нисдан. Хуур ду кхиамаш бовза , царех пайдаэца. берашна 1емар ду хьехархочуьн хаттарша жоьпаш дала, шайна оьшург хатта. Берийн вовшашца а уьйр тасалур ю. берийн кхуьур бу тидаме хилар, ойлаяр. Берашна евзар ю мог1анийн башхаллаш (белхан мог1а , г1оьнна мог1а). Алсамбер бу орфографически кхиамаш, синхаамаш. Кхуьур ю йозанан хазалла , нийсалла.Берашна 1емар ду учебникаца болх бан. Берашна хуур ду хьехархочун хаттаршна жоьпаш даларца къамеле бовла.Берашна хуур ду предложенера дешнаш къасто, уьш дешдакъошка декъа .Берашна хуур ду , мукъачу озо дешдакъа кхуллуш хилар.Берашна хуур ду предло-женеш х1итто, къамелан юкъара предложенеш схьакъасто. Берашна 1емар ду предложении доккхачу элпаца йоло. Берашна 1емар ду адамийн ц1ераш, фамилеш даккхийчу элпашца яздан. Бераш кхетар бу «долара ц1е», «юкъара ц1е» ши кхетам вовшех къасто. Берашна 1емар ду учебника т1ехь болхбан, оьшург каро, цунах пайдаэца.Берийн кхуьур ю йозанан хазалла. |
|  |

Тематически планировани 2 классан.

|  |  |  |
| --- | --- | --- |
| **Разделан ц1е:** | **Сахьт**  | **Коьрта кхетамашший,хааршший.** |
| ***1.Карладаккхар .*** | 4 | Берашна хуур ду шайн белхан план х1отто, цу планан рог1аллица болх бан. 1емар ду хьехархочун хаттаршна жоьпаш дала.Берийн хаамаш гулллур бу предложенин, дешан башхаллех. 1емар ду предложенеш х1итто, дешнаш билгалдаха. Берашна хаьар ду предложени кхочуш хилла яьлла ойла гойту дешнаш дуй, берашна хуур ду суьртийн г1оьнца, шайна гинчух пайда а оьцуш предложениш х1итто; берашна 1емар ду предложени дешнашка екъа. |
| ***2.Аьзнаш а, элпаш а.*** | 8 | Шайн болх билгалбаккха, цуьнан план х1отто. Берашна 1емар ду хьехархочун хаттарна жоп даларца мотт шарбан. : хуур ду учебникаца болх бан,оьшург каро, Берашна хуур ду аьзнаш , элпаш вовшах къасто, берашна хуур ду цхьана элпо я озо дешан дийнна маь1на хийцар, берашна хуур ду аьзнаш йозанехь элпашца билгалдохуш хиларБерашна хуур ду мукъа аьзнаш, мукъазчарах къасто; берашна хуур ду дешнашкахь мукъа элпаш буха сиз хьакхарца схьакъасто, цунах пайдаэца. Мукъа аьзнех,элпех болу хаамаш шорбар,мукъачу аьзнийн башхаллаш йовзийтар. Ойлаяр, тидам бар, къамел , кхетам кхиор. |
| ***3.Къамел. Текст. Предложени.*** | 12 | Берашна хуур ду шайн белхан план х1отто, цуьнан куьйгаллица болх бан. Хуур ду хьехархочун хаттаршна жоьпаш дала, дешархошна 1емар ду учебникаца болх бан ,оьшург каро,билгалдаккха,т1еч1аг1дан Хуур ду текст, предложенеш къасто. Къамелах лаьцна хаамаш хир бу. Евзар ю предложенин башхаллаш. Хуур ду уьш шайн башхаллашка хьаьжжина билгалъяха..Хуур ду дешар шайн дахарехь коьрта г1уллакх хилар. |
| ***4. Нохчийн абат, я алфавит.*** | 33 | Дешархошна хуур ду шайн белхан план х1отто, оцу планаца кхиамаш баха. Хьехархочун хаттаршна жоьпаш дала хуур ду. 1емар ду учебникаца болх бан. Шардарийн т1едахкарш талларца чулацамах кхета.Берашна хуур ду й элп юкъадог1у дешнаш нийса яздан, уьш цхьана мог1нера вукху мог1ане нийса сехьадаха. Бераша дешнех предложенеш х1иттор ю.Берашна хуур ду дехий, доций мукъа аьзнаш долу дешнаш предложенин маь1ане хьажжина нийсаяздан. Элпаш И,Уь ,Юь юкъадог1у дешнаш нийсаяздан.Дешархошна хуур ду шаьш ешна текст, шайн дешнашца цуьнан чулацам а ца талхош язъянБерашна хуур ду элпаш э, е юкъадог1у дешнаш нийсаяздан. 1емар ду уьш дешнашкахь билгалдаха.Ненан мотт бовза лаам болуш , дика деша лаам болуш амалаш кхиор.Нохчийн меттан башхаллаш евзаш , мотт дика 1амо лаам болуш дешархой кхиор. Берашна девзар ду нохчийн маттан шатайпана мукъаза аьзнаш, йозанехь царех пайдаэца хуур ду. Хуур ду Хь,Кх,Къ элпаш дешнашкахь билгалдаха.1емар ду хьехархочо д1аешна текст язъян, т1едилларш кхочушдан.Берашна девзар ду нохчийн меттан шатайпана мукъаза аьзнаш, йозанехь царех пайдаэца хуур ду. Берашна хуур ду элпаш Т1,Х1,К1,Г1 дешнашкахь шалха элпаш сиз хьакхарца билдгалдахаБерашна девзар ду нохчийн маттан шатайпана мукъаза аьзнаш, йозанехь царех пайдаэца хуур ду. Берашна хуур ду элпаш Ч1,П1,Ц1 1 дешнашкахь шалха элпаш сиз хьакхарца билдгалдахаБерашна девзар ду нохчийн маттан шатайпана мукъаза аьзнаш, йозанехь царех пайдаэца хуур ду. Берашна хуур ду элпаш Г1, Ч1, К1, Къ дешнашкахь шалха элпаш сизхьакхарца билдгалдаха |
| ***5.Х1уманаш билгалъен дешнаш.*** | 18 | Х1ума а, цуьнан ц1е билгалъеш долу дош а вовшех къастор кхиор; х1ума билгалъеш долу дешнашна х1ун? боху хаттар х1оттор; ойлаяр, тидамбар кхиор.«Х1ума» боху кхетам шорбар , мила? Муьлш? Хьан? хаттарна жоп лун дешнех кхетам балар.Ойлаяр , тидамбар кхиор. Берашна хуур ду х1ун? бохучу хаттарна жоьпаш дала, х1умнан , дешан башхаллаш къасто хаьар ду.1емар ду адамаш билгалдечу дешнашна хаттарш х1итто, уьш йозанехь билгалдаха.Нохчийн меттан башхаллаш евзаш , мотт дика 1амо лаам болуш хир бу дешархой.1аламе безам хир бу, и лардан лаам хир бу.1емар ду адамаш билгалдечу дешнашна хаттарш х1итто, уьш йозанехь билгалдаха |
| ***6.Дешт1аьхьенаш.*** | 3 | Дешт1аьхьенех юкъара кхетам балар.Дештаьхье -иза дош хилар хаийтар, иза кхечу дешнех къаьстина яздеш хилар хаийтар.Берийн ойлаяр, тидам бар алсамдаккхар. |
| ***7.Х1уманийн дар билгалден дешнаш .*** | ***7*** | Х1уманийн дар билгалден дешнаш довзийтар. Церан хаттарш довзийтар. Дешархошна хуур ду дар билгалдечу дешнашна хаттарш х1итто, уьш йозанехь билгалдаха. |
| ***8.Х1уманийн билгало гойту дешнаш.*** | ***6*** | Шайн г1алаташ довза , уьш нисдан 1амор.Х1уманийн билгало гойту дешнаш довзийтар . Церан хаттарш довзийтар.Гушдолусуртмаь1нацаталхош ,дийцаран текстаца д1аяздан 1амор. Дешархойн амалехь кхуьур ю дика аг1онаш: ненан матте безам ,лерам ,дика деша лаам. |
| ***9.Гергара дешнаш***  | ***4*** | «Гергара дешнаш», «Орам» боху кхетам балар дешархошна. Гергара дешнаш каро,орам къасто 1амор. Дешархошна евзар ю гергарчу дешнийн башхаллаш: юкъара дакъа, цхьа маь1на. 1емар ду йозанезь царех пайдаэца. |
| ***10.Предложени .*** | ***4*** | Предложенех болу хаамаш шорбар. Предложенах пайдаэца 1амор. Дешархошна 1емар ду йоьхна предложенеш нисъян. Йозанехь предложенин чаккхе т1адамца билгалъяккха 1амор.Гуш долу сурт маь1на ца талхош , дийцаран текстца д1аяздан 1амор. Дешархошна хуур ду шайна гуш долчу суьртах лаьцна дийцар яздан. |
| ***11.1амийнарг карладакхар.*** | 3 | Дешархойн амалехь кхуьур ю дика аг1онаш: ненан мате безам ,лерам ,дика деша лаам. |

Тематически планировани 3 классан.

|  |  |  |
| --- | --- | --- |
| **Разделан ц1е:** | **Сахьт**  | **Коьрта кхетамашший,хааршший.** |
| **1«1амийнарг карладаккхар»**  | 10 | Берашна евзар ю керла учебник , цуьнан автор .Берашна 1емар ду текст а , предложени а талла, предложенеш х1итто , уьш д1аязъян.Берашна 1емар ду текст а , предложении талла, предложенеш х1итто , уьш д1аязъян. Берашна 1емар ду предложенеш текст вовшех къасто; Берашна 1емар ду текст предложенешка екъа , х1ора декъана ц1е тилла.Берашна 1емар ду текст а , предложении талла, предложенеш х1итто , уьш д1аязъян. Берашна 1емар ду предложенеш текст вовшех къасто; дешан , предложенин башхаллаш а евзар ю.Дешархошна хуур ду йозанан болх кхочушбан, т1едахкарш кхочушдан.Бераша карлабохур бу х1уманаш билгалъен а , церан дар а, билгало а гойтучу дешнех болу хаамаш. Бераша карлайохур ю царна юкъарчу башхаллех болу хаамаш.Берашна хуур ду долара , юкъара ц1ераш вовшех къасто. Берашна хуур ду ц1ерашкахь , ден ц1ерашкахь , фамилешкахь доккха элп яздаран бакъонаш карлайохур ю.Дешархошна 1емар ду шайна гуш дерг нийса а , цуьнан рог1алла а ларъеш д1аяздан. |
| ***2. «Нохчийн алфавит»******3.Предложени***. | 2012 | Берашна хуур ду алфавит –иза массо а элп хилар; берашна хуур ду алфавитах пайдаэца.Берашна евзар ю мукъачу аьзнийн башхаллаш. Хуур ду мукъачу озо дешдакъа кхуллуш хилар. Берашна карлабохур бу ши аз билгалдечу элпех лаьцна болу хаамаш.Мукъа аьзнех лаьцна болу хаамаш карлабахар, церан башхаллаш йовзийтар.Деха а , доца а мукъачу аьзнех кхетам балар . Царехь йозанехь нийса пайдаэца 1амор.Дешархошна нийса а , 1амийна бакъонаш ларъеш, яздан хаар талларБерашна девзар ду деха а , доца а мукъа аьзнаш , хуур ду аьзнаш (А,О,У,Ю,Э,Е) аьзнаш дехий , доций хуьлий, церан деха я доца хилар маь1ница къаьсташ хиларДешархошна хуур ду 1амийначу бакъонашна грамматически т1едахкарш кхочушдан. Нийса текста язъян.Мукъаза шалхачу элпех болу хаамаш т1еч1аг1бар. Мукъаза шиъ шалха элпаш т1аьхьа- хьалха нисделча нийсаязъяран бакъонаш йовзийатрПредложени кхочушхилла ойла гойтуш долу дешнаш хилар хаийтар ; предложенин тайпанаш (дийцаран, хаттаран) довзийтар. Церан башхаллех кхетор. Берашна 1емар ду предложенеш вовшех къасто , 1емар ду церан чаккхенга оьшу хьаьрк х1отто. Берашна хуур ду йоьхна предложенеш тоян, чаккхенга оьшу хьаьрк х1оттоШаьш ешна текст чулацам , рог1алла ца талхош шайн дешнашца язъян 1амор Дешархошна 1емар ду дийцаран тексташ шайн дешнашца язъян. Предложенин коьрта меженаш йовзийтар. Коьрта меженийн маь1на , хаттарш довзийтар. |
| ***4.«Дешан х1оттам»******Дешан х1оттам .Орам*** | ***22*** | Берашна девзар ду гергара дешнаш,хуур ду церан билгалонаш йовза (цхьатера дакъа, цхьа маь1на). Берашна хуур ду дешнашкара орам къасто, и къасторан коьрта бакъонаш евзар ю (дешан орам каро лаха деза гергара дешнаш).Дешархошна хуур ду текстан маь1на а лардеш,чулацам ца талхош д1аязбан.Дешархошна хуур ду дешнашкахь орам билгалбаккха, гергара дешнаш лаха. Дешархошна 1емар ду дешан орамехь оьшучохь шала мукъаза элпаш яздан. Хуур ду орамехь шала мукъаза элпаш долу дешнаш мог1анера нийса сехьадаха1аламан хазалла ган, цунах лаьцна ала хаза дешнаш долуш дешархой кхиор.Меттан хазалла, цуьнан башхаллаш йовза лаам хир бу дешархойнТермин «дешхьалхе» йовзийтар ,дешхьалхенан маь1на, цо лело г1уллакх (керла маь1на а долуш дешнаш кхоллар), дашехь дешхьалхенан меттиг йовзийтар.Дешхьалхенах болу хаамаш шорбар , дешт1аьхьенаш йовзийтар. Церан маь1на, г1уллакх довзийтар. Дешт1аьхье иза ша дош хилар ,иза дашах къаьстина яздеш хилар хаийтарДешан чаккхе йовзийтар. Чаккхе дешан хийцалуш долу дакъа хилар хаийтар. Чаккхено дешнашна юкъахь уьйр латтор хаийтар. Берашна хуур ду чаккхе х1ун ю, 1емар ду дешнашкахь чаккхе каро , билгалъяккха. Берашна хуур ду предложенахь дешнашна юкъахь уьйр чаккхено латтош хилар. |
| ***Къамелан дакъош******5.«Шарахь 1амийнарг карладаккхар».***  | 25 | Бершна девзар ду къамелан дакъош. 1емар ду шайн г1уллакхе хьаьжна уьш вовшех къастоБерийн ц1ердешнех лаьцна болу хаамаш шорлур бу, 1емар ду предложенина юкъара ц1ердешнаш лаха . Берашна 1емар ду ц1ердешнаш тобанашка декъа , царна хаттарш х1итто.Берашна 1хуур ду адамаш билгалдечу ц1ердешнашна хаттарш х1итто, кхийолу х1уманаш билгалъечу ц1ердешнашна хаттарш х1итто.Берашна хуур ду ц1ердешнаш тобанашка декъаБерашан хуур ду долара а , юкъара а ц1ераш йовза , уьш вовшех къасто.Берашна хуур ду ц1ердешнаш тобанашка декъа.Дешархошна 1емар ду нийса текст схьаяздан. Грамматически т1едахкарш кхочушдан хуур ду. Берашна евзар ю ц1ердешнийн классаш, хуур ду : муьлхачу билгалонашца даладо ц1ердешнаш цу классаш чу. Берашна бевзар бу классийн гайтамаш.Дешархошна хуур ду шайна гуш долу сурт йозанца билгалдаккха. Ц1ердешнийн терахьашца хийцадаларх кхетам балар. Цхьаллин терахьо цхьа х1ума билгалъяр хаийтар, дукхаллин терахьо шортта х1уманаш билгалъяр хаийтар. Дукхаллин терахьехь долчу ц1ердешнийн чаккхенийн тидам бар.Ц1ердешнаш классашка декъалуш хилар хаийтар. Ц1ердешнийн коьрта кхо класс йовзийтар, цу чу дешнаш нисдан 1амор. |
| 13 |

Тематически планировани 4 классан.

|  |  |  |
| --- | --- | --- |
| **Разделан ц1е** | **Сахьт** | **Коьрта кхетамашший, хааршший.** |
| **Предложени. 1амийнарг карладаккхар.** | **(9 сахьт).** | Берашна хуур ду предложенин коьрта билгалонаш йовза(предложении доккхачу элпаца йолор , чаккхенгахь оьшу хьаьрк диллар). 1емар ду суьртийн г1оьнца оьшучу кепара предложенеш х1итто , уьш язъян. Берашна хуур ду текст а ,предложенеш а вовшех къасто.Дешархошна 1емар ду оьшу хьаьркаш йохкуш, дешнаш нийса сехьа а дохуш тексташ т1ера схьаязъянБершана хуур ду предложени а, текст а вовшех къасто. Хуур ду предложенина а , текстана а юккъехь йолу башхаллаш йовза.Берашна евзар ю предложенин коьрта а , коьртаза а меженаш. 1емар ду уьш йозанехь билгалъяха.Берашна хуур ду нохчийн маттахь предложени меженашца толлуш сказуеми дуьххьара билгал доккхуш хилар.Берашна евзар ю кхаа тайпана предложенеш : дийцаран, хаттаран , айдаран. Хуур ду уьш йозанехь билгалъяха, шайн 1алашоне хьаьжжина чаккхенгахь дог1у хьаьрк а х1оттош.Берашна хуур ду шаьш ешна текст , маь1на а ца талхош , шайн дешнашца нийса , кхачо йолуш схьаязбан |
| **Аьзнаш а, элпаш а** | **(9 сахьт)** | Берашна 1емар ду аьзнаш а ,элпаш а вовшех къасто.Девзар ду мукъа а , мукъаза а аьзнаш.Берашна 1емар ду мукъа а , мукъаза а аьзнийн башхаллаш йовзаНохчийн абатах я алфавитах юкъара кхетам балар. Алфавитехь массо а элпан шен-шен меттиг хилар хаийтар, шен-шен ц1ераш хилар хаийтар.Берашна хуур ду предложенин маь1не хьаьжжина деха я доца мукъа аьзнех нийса пайдаэца**Предложенех ,дашах , текстах лаьцна болу хаамаш таллар.** Берашна хуур ду 1амийначу орфограммашна дог1у дешнаш нийса яздан. Х1ора предложении йоло, чаккхенгахь оьшу хьаьрк дуьллуш ерзо. Берашна хуур ду шайн белхан тидам бан , кхиамех кхета.Берашна девзар ду шалха элпаш . 1емар ду уьш дешнийн тайп-тайпанчу хьелашкахь нийса яздан а . билгалдаха. Берашна хуур ду элпаша (я,яь,ю,юь) ши аз билгалдар.Берашна 1емар ду шалха элпаш йозанехь билгалдаха. Хуур ду мукъаза шиъ шалха элп дашехь т1аьхье-хьалхе нисделча уьш муха яздан деза.Берашна 1емар ду шайна суьрта т1ехь гуш долчух барта жима дийцар х1отто, и д1аяздан. |
| **«Дешан х1оттам»** *(Къамел кхиор)* | **(9 сахьт)** | Берашна девзар ду дешан дакъош. Евзар ю х1ора декъан билгалонаш. Берашна хуур ду орам х1ун ю , хуур ду орамера мукъа аз хийцалуш хилар. Берашна евзар ю чаккхенаш , хуур ду чаккхе х1ун ю , цо х1ун г1уллакх леладо.Берашна 1емар ду дешнашкахь суффиксаш ,дешхьалхенаш каро , уьш билгалъяха.Хуур ду суффиксийн, дешхьалхенийн г1оьнца керла дешнаш кхолла.Берашна евзар ю дешхьалхенаш ,дешт1аьхьенаш ,церан башхаллаш. Берашна 1емар ду уьш йозанехь билгалъяхаБерашна 1емар ду чолхе дешнаш талла, церан ши а орам каро , билгалбаккха.Берашна 1емар ду чолхе дешнаш предложенешкахь каро билгалдаха.Берашна 1емар ду къасторан хьаьркийн меттиг дашехь бовза . уьш язъян. Берашна хуур ду маца язйо къасторан ч1ог1а хьаьрк дашехь,к1еда хьаьрк. |
| **«Ц1ердош»**  | **(19 сахьт)** | Берашна ц1ердешнийн маь1нах кхета, хаттарш довза, хуур ду предложенехь ц1ердешнаш билгалдаха а. Ц1ердешнийн грамматически билгалонаш толлур ю бераша.**Б**ерашна девзар ду долара а , юкъара а ц1ердешнаш,1емар ду уьш йозанехь билгалдаха(долара ц1ердешнаш даккхийчу элпашца яздо).Берашна 1емар ду шаьш ешна текст барта а , йозанца а чулацам а ца талхош схьадала. Берийн кхуьур ду йозанан а, барта а къамел.Берашна хуур ду ц1ердешнийн терахьаш довза. 1емар ду церан башхаллаш йовза(цхьаллин терахьо -билгайо цхьа х1ума, дукхаллин терахьо билгалйо масех х1ума).Берашна 1емар ду суьрта т1ехь гучух, шена зеделлачух лаьцна барта а, йозанан а къамел кхио. Нийса дийцар д1аяздан хуур ду.Берашна евзар ю ц1ердешнийн коьрта кхоъ класс.Берашна бевзар бу х1оран классан гайтамаш (божарийн-ву,бу; зударийн-ю ,бу; кхийолу-бу,ду ; ю,ю). Берашана девзар ду ц1ердешнийн дожарш, церан хаттарш. 1емар ду хаттарийн г1оьнца ц1ердешнаш дожаршца хийца, чаккхенаш билгалъяха.Ц1ердешнийн чаккхенаш нийсаязъян хааран таллам бар, ц1ердешнийн орамера аз хийцадаларх болу хаамаш таллар. Текста юкъара ц1ердешнаш лаха, церан грамматически билгалонаш йовза хаар таллар .Берашна 1емар ду ц1ерниг а , доланига дожаршца ц1ердешнаш шина а терахьашкахь хийца, чаккхенаш билгалъяха. Берашна хуур ду ц1ердешнийн дожарш билгалдаха.Берашна хуур ду цхьаллин а , дукхаллин а терахьашкахь ц1ердешнаш лург а , дийриг а дожарца хийца,хаттарш довза, чаккхенийн тидам бан.Берашна девзар ду ***коьчалниг ,хотталург*** дожарш, церан хаттарш. Берашна 1емар ду хаттарийн г1оьнца билгалдаьхначу дожаршкахь ц1ердешнаш шина а терахьехь хийца чаккхенийн тидам бан.Дешархошна 1емар ду оьшу хьаьркаш йохцуш, дешнаш нийса сехьа адог1уш тексташ т1ера схьаязъянБерашна девзар ду ***меттигниг , дустург*** дожарш, церан хаттарш. Берашна 1емар ду хаттарийн г1оьнца билгалдаьхначу дожаршкахь ц1ердешнаш шина а терахьехь хийца , чаккхенийн тидам бан, уьш билгалъяха.Берашна 1емар ду хьалхарчу легарна чудог1у ц1ердешнаш довза . Хьалхарчу легарах болу хамех йозанехь пайдаэца.Берашна 1емар ду ц1ердешнийн дожарш билга**лдаха.**Берашна 1емар ду шолг1ачу легарна чудог1у ц1ердешнаш довза . Шолг1ачу легарах болу хамех йозанехь пайдаэца.Бераша карлабохур бу чолхечу дешнех болу хаамаш.Берашна 1емар ду кхоалг1ачу легарна чудог1у ц1ердешнаш довза . Кхоалг1ачу легарах болу хамех йозанехь пайдаэца.Бераша карлабохур бу чолхечу дешнех болу хаамаш.Берашна 1емар ду доьалг1ачу легарна чудог1у ц1ердешнаш довза . Доьалг1ачу легарах болчу хаамех йозанехь пайдаэца |
| **«Билгалдош»**  | **(11 сахьт)** | Берашна девзар ду х1уманийн билгалонаш гойтуш долу дешнаш , 1емар ду царех пайдаэца .Берашна девзар ду лааме а , лаамаза а билгалдешнаш. 1емар ду уьш вовшех къасто. Берашна 1емар ду предложенешкахь лааме а , лаамаза а билгалдешнаш довза, билгалдаха.Берашна 1емар ду суьрта т1ехь болчу хиламийн рог1алла ган , билгалъяккха , шайна зеделлачу пайда а оьцуш. Суьртан чулацамах кхета, иза маь1на а ца талхош барта а , йозанца а схьабала. Берашна хуур ду лааме моссо а билгалдош терахьашца хийцалуш хилар , лааме билгалдешнаш цхьадерш терахьашца хийцалуш хилар. 1емар ду царех йозанехь пайдаэца. Берашна 1емар ду шайца долчу ц1ердешнийн терахье хьаьжжина лаамза билгалдешнаш а оцу терахьехь нисдан. Берашна девзар ду билгалдешнийн легар. Хуур ду билгалдешан дожар ц1ердешан дожар къасторца билгалдоккхуш хилар.Берашна девзар ду хьалхарчу легар чудог1у билгалдешнаш, 1емар ду уьш предложенешкахь каро билгалдаха. |
| **«Терахьдош»**  | **(6 сахьт)** | Берашна девзар ду терахьдешнаш , 1емар ду къамелехь а , йозанехь а царех пайдаэца.Берашна девзар ду масаллин а , рог1аллин а терахьдешнаш , 1емар ду царех йозанехь а , къамелехь а пайдаэца.Берашна девзар ду кхин д1а а масаллин а рог1аллин а терахьдешнаш. Хуур ду муха кхолладелла цхьайтта терахьдашна т1ера ткъа терахьдашна т1екхаччалц долу терахьдешнаш. Хуур ду уьш шина орамах лаьтташ хила.Дешархошна хуур ду тексатаца болх бан, грамматически т1едилларш кхочушдан. |
| **Ц1ерметдош.**  | **(5 сахьт)** | Берашна девзар ду ц1ерметдош. 1емар ду оьшу меттехь ц1ердешнийн , билгалдешнийн , терахьдешнийн меттана уьш яздан.Берашна девзар ду яххьийн ц1ерметдешнаш, евзар ю церан грамматически билгалонаш (дожаршца хийцало). Берана 1емар ду оьшучу кепе а х1иттош предложенешкахь яххьийн ц1ерметдешнех пайдаэца.Берашна хуур ду шаьш ешна текст , маь1на а ца талхош , шайн дешнашца нийса , кхачо йолуш схьаязъян. |
| **«Хандош»** | **(18 сахьт)** | Берашна девзар ду хандош. 1емар ду къамелехь хандешнех пайдаэца , церан г1уллакх довза. Берашна 1емар ду текстехь хандешнаш каро ,уьш билгалдаха. **Б**ераша шорбийр бу хандешнех лаьцна болу хаамаш .Евзар ю хандешан билгалза кепаш, 1емар ду уьш билгалъяха, царех пайдаэца.Берашна хуур ду хандешан кхоъ хан хилар , церан шайн-шайн хаттарш хилар. Берашна 1емар ду къамелехь царех пайдаэца.Берашна кхин д1а а 1емар ду карарчу хенан хандешнаш довза а , царана хаттарш х1итто а . Берашна евзар ю церан нийсаяздаран бакъонаш. Берашна хуур ду карарчу хено дар я хилар къамел дечу хенехь кхочушдеш хилар.Берашна хуур ду яханчу хено дар я хилар къамел далее хьалха кхочуш хилла хилар. 1емар ду яханчу хенан хандешнашна хаттарш дала , нийса жоьпаш дала. Яханчу хенан хандешнаш оьшучу кепехь д1аяздан а 1емар ду (предложенин маь1не хьаьжжина). Берашна 1емар ду шаьш ешна текст барта а , йозанца а чулацам а ца талхош схьабала. Берийн кхуьур ду йозанан а, барта а къамел.Берашна евзар ю хандешан яханчу хенан х1ун дора?, х1ун дина? хаттаршна жоьпаш лучу хандешнийн башхаллаш, тидам бийр бу церан нийсаяздаран. 1емар ду хандешнаш предложенин маь1не хьаьжна оьшучу кепе дерзо. |
| **«Чолхе предложенеш»**  | **(7 сахьт)** | Берашна хуур ду предложенеш х1итто, церан башхаллаш йийца. Берашна 1емар ду предложенеш меженашца талла, цхьалхе я чолхе хилар къасто.Берашна 1емар ду текста юкъахь ма-дарра къамел довза , и билгалдаккха. Берашна 1емар ду х1ора хьаьрк х1унда йиллина бакъонаш йийца, хьаьркаш йоцчохь уьш яхка. Берашна 1емар ду шайн къамелехь ма-дарра къамелах пайдаэца.Хандешнийн чаккхенаш нийсаязъян хааран таллам бар, церан орамера деха мукъа аьзнаш (и, уь(юь) т1ехьа элп й дилларца нийсаяздарх болу хаамаш таллар. Мукъаза шалха элпаш цхьананисделча , уьш яздан хаар таллам бар. Чолхе предложенех болу хаамаш таллар, чолхе предложенеш билгалъяха хаар .Т1едерзаран маь1на девзар ду берашна. 1емар ду предложенешкахь т1едерзар каро , ц1оьмалг1ашца и къасто. Т1едерзар хазахетарца олуш делахь цунна т1ехьа айдаран хьаьрк йиллар хуур ду берашна. |
| **«Юьхьанцарчу классашкахь 1амийнарг карладаккхар»** | **(9 с.)** | Бераша карлабохур бу , алфавитах лаьцна болу хаамаш. Юьйцур ю элпийн а, аьзнийн а башхаллаш, царех пайда а оьцур бу.Дешархошна хуур ду Даймох хастош, цуьнан хазалла хастош дийцар х1отто и д1аяздан.Бераша карлабохур бу дешан х1оттамах лаьцна болу хаамаш. Хуур ду гергара дешнаш каро , дешдакъош билгалдаха.Бераша карлабохур бу текстах , предложенех , церан тайпанех , меженех болу хаамаш. Берашна карлабевр бу шаьш яханчу темех гулбина хаамашБераша карлабохур бу ц1ердашах , цуьнан грамматически билгалонех болу хаамаш.Бераша карлабохур бу билгалдешнех болу хаамаш, билгалдохур ду лааме а , лаамаза а билгалдешнаш. Кхаа легарх болу хаамаш бевзар бу.Дешархошна 1емар ду оьшу хьаьркаш йохцуш, дешнаш нийса сехьа адог1уш тексташ т1ера схьаязъянБераша карлабохур бу ц1ерметдешнех болу хаамаш. Берашна хуур ду ц1ерметдешнаш яххьашка декъа, уьш предложенешкахь каро билгалдаха.Бераша карлабохур бу хандешан маь1нех болу хаамаш, билгалзачу кепех болу хаамаш. Бераша т1еч1аг1бийр бу хандешна хенех, хандешнийн нисаяздарах болу хаамаш. |

**Дешаран предметана материально-технически кхачояран гIирсаш**

**Книгаш-справочникаш**

* Книга «Абат» Солтаханов И.Э 2016г
* Книга «Нохчийн мотт» 2,3,4 классаш Солтаханов И.Э 2016г
* Журнал «Стела1ад».
* Ж. Махмаев «Некъан абат»
* С. Эдилов «Байт-абат».

**Кабинетан технически г1ирсаш:**

* Мультимедийни компьютер.
* Мультимедиапроектор.
* Интерактивни доска
* Магнитни доска
1. Солтаханов Э. Х. Нохчийн школан юьхьанцарчу классашна программаш. Соьлжа-Пала «Глобус», 2002. [↑](#footnote-ref-1)